Myrtaly Congress

ΑΙΧΜΕΣ ΣΤΗΝ ΗΠΑΤΟΛΟΓΙΑ
2025-04-05 | Αμφιθέατρο Γ.Ν.Α. “Ιπποκράτειο”, Βασ. Σοφίας 114, Αθήνα, 115 27, Greece
ΧΑΙΡΕΤΙΣΜΟΣ

Η ΗπατοΓαστρεντερολογική Μονάδα της Β’ Παθολογικής Κλινικής της Ιατρικής Σχολής του Ε.Κ.Π.Α, διοργανώνει για 3η συνεχόμενη χρονιά την Επιστημονική Ημερίδα «ΑΙΧΜΕΣ ΣΤΗΝ ΗΠΑΤΟΛΟΓΙΑ» που φέτος είναι αφιερωμένη στην ΚΙΡΡΩΣΗ-ΠΥΛΑΙΑ ΥΠΕΡΤΑΣΗ το Σάββατο 5 Απριλίου 2025 (Αμφιθέατρο Γ.Ν. Αθηνών «Ιπποκράτειο»).

Συνεχίζοντας την παράδοση της Κλινικής μας, φιλοδοξούμε να οργανώσουμε μια επιστημονική εκδήλωση για να φέρουμε κοντά όσους ενδιαφέρονται για την Ηπατολογία προκειμένου να ανταλλάξουμε απόψεις, την εμπειρία μας, τις γνώσεις μας και να βελτιώσουμε την φροντίδα των ασθενών μας.

Ο βασικός μας στόχος θα είναι η ανάδειξη «αιχμηρών» θεμάτων της καθημερινής ιατρικής πρακτικής ενώ το προσκλητήριο εφέτος περιλαμβάνει και συναδέλφους άλλων ειδικοτήτων για την πληρέστερη κάλυψη της θεματολογίας αλλά και τη δημιουργία δικτύου συνεργασιών στο μέλλον.

Όλες οι ομιλίες θα γίνουν από έμπειρους και καταξιωμένους συναδέλφους, ενώ έχει προγραμματισθεί και η παρουσίαση – συζήτηση διδακτικών και ενδιαφερόντων περιπτώσεων ασθενών.

Σας περιμένουμε όλους από κοντά για να συμμετάσχετε ενεργά στο πρόγραμμα, στις συζητήσεις και στην βελτίωση του οπλοστασίου της νέας γνώσης.

Σπήλιος Μανωλακόπουλος
Δημήτριος Βασιλόπουλος

Πρόεδρος Οργανωτικής Επιτροπής

Δ/ντής Β’ Παθολογικής Κλινικής

Yπό την Αιγίδα των:

2ο Πανελλήνιο Συνέδριο Ποδολογίας και Αισθητικής Άκρων
2025-05-09 - 2025-05-11 | Grand Serai Congress & Spa, GRAND SERAI CONGRESS & SPA Δωδώνης 33,, Ιωάννινα, Ήπειρος, 452 21, Greece
Χαιρετισμός,
Αγαπητές και αγαπητοί συνάδελφοι και φίλοι,
Με ιδιαίτερη χαρά σας προσκαλούμε στο 2ο Πανελλήνιο Συνέδριο Ποδολογίας και Αισθητικής Άκρων που θα λάβει χώρα στα Ιωάννινα και συγκεκριμένα στο ξενοδοχείο «Grand Serai».
Συναντιόμαστε στα Ιωάννινα, μια σύγχρονη πόλη με ισχυρή πολυπολιτισμική ταυτότητα, σε μια διοργάνωση που επιδιώκει να αποτελέσει θεσμό.
Μέσα από ένα πλούσιο επιστημονικό πρόγραμμα, το οποίο περιλαμβάνει ομιλίες, διαλέξεις στρογγυλές τράπεζες και σεμινάρια ενδιαφερόντων περιστατικών, ομιλητές και συμμετέχοντες θα έχουμε την ευκαιρία για διάλογο, ανταλλαγή απόψεων και κατάθεση εμπειριών.
Επιπλέον, το 2ο Πανελλήνιο Συνέδριο Ποδολογίας και Αισθητικής Άκρων δίνει βήμα στους νέους Ποδολόγους και Τεχνίτες Αισθητικής Άκρων.
Σκοπός, είναι η διασφάλιση συνεχούς, υψηλού ποιοτικού επιπέδου εκπαίδευσης και ενημέρωσης της ειδικότητας για όλα τα νεότερα δεδομένα.
Ο Πανελλήνιος Σύλλογος Ποδολογίας και Αισθητικής Άκρων (ΣΠΑΑ) έχει αφιερωθεί στην προαγωγή της επιστήμης της Ποδολογίας, την περαιτέρω εκπαίδευση των μελών του και την ευαισθητοποίηση του κοινού σχετικά με τη σημασία της ποδολογικής φροντίδας.
Η διεπιστημονική συνεργασία αποτελεί «κλειδί» για την παροχή ολοκληρωμένης φροντίδας και την επίτευξη της βέλτιστης ποιότητας ζωής για τους ασθενείς.
Ευχόμαστε το 2ο Πανελλήνιο Συνέδριο Ποδολογίας και Αισθητικής Άκρων να σας ικανοποιήσει επιστημονικά και οργανωτικά.
Με βαθιά εκτίμηση,
Νούνη Πασχαλία
Πρόεδρος Οργανωτικής Επιτροπής Συνεδρίου
Ποδολόγος – Εξειδίκευση στο Διαβητικό Πόδι στο ΠΓΝΙ – Εκπαιδεύτρια Σ.Α.Ε.Κ.

16η Επιστημονική Συνάντηση Αλγολογίας: Καρκινικός Πόνος
2025-05-31 - 2025-06-01 | Ίδρυμα Τηνιακού Πολιτισμού, Cultural Foundation of Tinos Island, Ακτή Γ. Δρόσου, Tinos 842 00, Greece, Τήνος, Κυκλάδες, 842 00, Greece
Η Ελληνική Εταιρεία Αλγολογίας διοργανώνει την 16η Επιστημονική Συνάντηση με θέμα: «Καρκινικός Πόνος», στις 31 Μαΐου & 1 Ιουνίου 2025, στο Ίδρυμα Τηνιακού Πολιτισμού, στην Τήνο.
Αγαπητοί συνάδελφοι,Πιστοί στο ραντεβού για την ετήσια επιστημονική μας εκδήλωση, η Πρόεδρος και τα μέλη του Διοικητικού Συμβουλίου της Ελληνικής Εταιρείας Αλγολογίας σας προσκαλούν στη 16 η Επιστημονική Συνάντηση Αλγολογίας, με θέμα «Καρκινικός Πόνος» που διοργανώνει στις 31 Μαίου & 1 η Ιουνίου 2025, στο νησί της πίστης και της τέχνης, το γοητευτικό νησί της Τήνου.
Σημείο συνάντησής μας το Ίδρυμα Τηνιακού Πολιτισμού, ένα νεοκλασικό μέγαρο το οποίο δεσπόζει στο λιμάνι της Χώρας της Τήνου, εκεί που η ατμόσφαιρα αποπνέει τέχνη, πολιτισμό, ιστορία και παράδοση. Θα αποχαιρετήσουμε την άνοιξη και θα υποδεχθούμε το καλοκαίρι, έχοντας τη δυνατότητα να ακούσουμε τους ομιλητές, να συζητήσουμε προβληματισμούς, να ανταλλάξουμε εμπειρίες και απόψεις πάνω στο θέμα του «Καρκινικού Πόνου», ένα πρόβλημα που αφορά διαχρονικά όλα τα Ιατρεία Πόνου.
Αικατερίνη Τσιρογιάννη
Πρόεδρος Οργανωτικής Επιτροπής της Επιστημονικής Εκδήλωσης
Υπό την Αιγίδα:

32nd International Colloquium On Structural Information and Communications Complexity (SIROCCO 2025)
2025-06-02 - 2025-06-04 | European Cultural Delphi Center, Delphi, European Cultural Centre of Delphi, Δελφοί, Φωκίδα, 330 54, Greece
The 32nd International Colloquium On Structural Information and Communications Complexity (SIROCCO 2025) will take place on June 2-4, 2025, in Delphi, Greece.
SIROCCO is devoted to the study of the interplay between structural knowledge, communication, and computing in decentralized systems of multiple communicating entities. Special emphasis is given to innovative methodological and solution approaches leading to a better understanding of the relationship between computing and communication.

19ο Πανελλήνιο Συνέδριο Παθολογικής Ανατομικής: "Από τη μορφολογία στις νέες τεχνολογίες. Γεφυρώνοντας τη διάγνωση με τη θεραπεία"
2025-06-18 - 2025-06-21 | Ξενοδοχείο Porto Rio, Πάτρα, Porto Rio Hotel, Πατρα, 26500, Greece
ΧΑΙΡΕΤΙΣΜΟΣ
Το 19ο Πανελλήνιο Συνέδριο Παθολογικής Ανατομικής με τον επιγραμματικό τίτλο: «Από τη μορφολογία στις νέες τεχνολογίες. Γεφυρώνοντας τη διάγνωση με τη θεραπεία», διοργανώνεται από την Ελληνική Εταιρεία Παθολογικής Ανατομικής (ΕΕΠΑ), στην Πάτρα, από τις 18 έως τις 21 Ιουνίου 2025.
Σκοπός της ΕΕΠΑ, είναι η διασφάλιση συνεχούς, υψηλού επιπέδου, εκπαίδευσης και ενημέρωσης των Παθολογοανατόμων για τις ταχύτατα αναπτυσσόμενες εξελίξεις στην επιστήμη μας.
Το επιστημονικό πρόγραμμα του Συνεδρίου καλύπτει όλο το σύγχρονο φάσμα της Παθολογικής Ανατομικής, που εκτείνεται από την κλασσική, συνεχώς επικαιροποιούμενη μορφολογική προσέγγιση στην αυξανόμενη χρήση καινοτόμων τεχνολογιών, ο συνδυασμός των οποίων είναι σήμερα απαραίτητος για την ακριβέστερη και ταχύτερη διάγνωση αλλά και για την συμβολή μας στη εξατομικευμένη θεραπευτική προσέγγιση των ασθενών. Η εκπαίδευση και η έρευνα αποτελούν επίσης σημαντικά στοιχεία των διεργασιών της Επιστημονικής Συνάντησης των Παθολογοανατόμων, οι οποίοι θα έχουν την ευκαιρία ανταλλαγής απόψεων, κατάθεσης εμπειριών και ανάπτυξης συνεργασιών.
Με εκτίμηση,

Η Πρόεδρος της Ε.Ε.Π.Α.

Η Γενική Γραμματέας της Ε.Ε.Π.Α.

Ελένη Κουρέα

Χριστίνα Μάγκου

Summer School / Θερινό Σχολείο στο πλαίσιο του έργου: «ARDION»
2025-06-26 - 2025-06-27 | Αρχαιολογικός χώρος Δωδώνης, Δωδώνη, Ιωάννινα, 455 00, Greece
Summer School / Θερινό Σχολείο θα πραγματοποιηθεί 26 & 27 Ιουνίου 2025 στον Αρχαιολογικό χώρο της Δωδώνης, στο πλαίσιο του έργου: Ανάπτυξη πλατφόρμας για την δημιουργία καινοτόμων εφαρμογών ξενάγησης στον αρχαιολογικό χώρο της Αρχαίας Δωδώνης, με στόχο την ενίσχυση της εμπειρίας του επισκέπτη, χρησιμοποιώντας στοιχεία επαυξημένης πραγματικότητας, παιχνιδοποίησης και συστημάτων εντοπισμού ακριβούς θέσης των επισκεπτών «ARDION».

Πρόκειται για ένα σημαντικό έργο που συνδυάζει την τεχνολογική καινοτομία με την πολιτιστική κληρονομιά και ολοκληρώνεται στα τέλη Ιουλίου του 2025. Το έργο με ακρωνύμιο ARDION, ενισχύει τον τρόπο με τον οποίο οι επισκέπτες βιώνουν τον αρχαιολογικό χώρο της Αρχαίας Δωδώνης, μέσα από εφαρμογές επαυξημένης πραγματικότητας, διαδραστικής αφήγησης και τεχνητής νοημοσύνης. Ειδικότερα, το έργο φιλοδοξεί να αποτελέσει ένα ισχυρό εργαλείο κοινωνικής αφύπνισης και πολιτιστικής ενεργοποίησης, ενισχύοντας ουσιαστικά την επισκεψιμότητα του αρχαιολογικού χώρου της Αρχαίας Δωδώνης και ενθαρρύνοντας την επαναλαμβανόμενη παρουσία κοινού μέσα από καινοτόμες, διαδραστικές εμπειρίες ξενάγησης. Παράλληλα, αναδεικνύει με σύγχρονα μέσα την πλούσια πολιτισμική κληρονομιά της περιοχής, δημιουργώντας «γέφυρες» ανάμεσα στον πολιτισμό, τον τουρισμό και τη βιώσιμη τοπική ανάπτυξη. Οι εφαρμογές που αναπτύχθηκαν μέσα από το έργο, δίνουν τη δυνατότητα στους επισκέπτες να περιηγηθούν στο χώρο μέσω των κινητών τους συσκευών ή tablets, απολαμβάνοντας μια εμπλουτισμένη εμπειρία που θα προσαρμόζεται στις προτιμήσεις, την ηλικία και τα ενδιαφέροντά τους. Για παράδειγμα, ένας μαθητής θα βιώνει μια περισσότερο παιχνιδοποιημένη προσέγγιση, ενώ ένας ενήλικας ενδέχεται να έχει πρόσβαση σε περισσότερες ιστορικές λεπτομέρειες και πολυμεσικό υλικό.

Στόχος του Summer School, που είναι ανοιχτό στο κοινό, είναι να αναπτυχθούν 4 οδηγοί από ομάδες χρηστών που θα δημιουργηθούν με την καθοδήγηση των αρχαιολόγων και των μουσειολόγων, με απώτερο σκοπό την εκπαίδευση ενδιαφερομένων για τον αρχαιολογικό χώρο και την εξοικείωση τους με την πλατφόρμα.

Το έργο χρηματοδοτείται από τη Δράση «Ερευνώ – Δημιουργώ – Καινοτομώ» του «Ελλάδα 2.0, Ταμείο Ανάκαμψης και Ανθεκτικότητας» και υλοποιείται από μία ισχυρή κοινοπραξία που συνδυάζει την ακαδημαϊκή, ερευνητική και επιχειρηματική εμπειρία:

Ιόνιο Πανεπιστήμιο
Εφορεία Αρχαιοτήτων Ιωαννίνων
Omega Technology
SenseWorks

Ενημερωτική Εκδήλωση - Ανοιχτή Συζήτηση σχετικά με το έργο: «ARDION»
2025-07-01 10:00 - 14:00 (Europe/Athens) | Αίθουσα Συνεδριάσεων Τμήματος Ιστορίας και Τμήματος Αρχειονομίας, Βιβλιοθηκονομίας και Μουσειολογίας – Ιόνιο Πανεπιστήμιο, Ιωάννου Θεοτόκη 72, Κέρκυρα, 49100, Greece
Ενημερωτική εκδήλωση – ανοιχτή συζήτηση θα πραγματοποιηθεί την Τρίτη, 1 Ιουλίου 2025 στο Τμήμα Αρχειονομίας Βιβλιοθηκονομίας και Μουσειολογίας, στο Ιόνιο Πανεπιστήμιο (Ιωάννου Θεοτόκη 72, Κέρκυρα 491 00), στο πλαίσιο του έργου: Ανάπτυξη πλατφόρμας για την δημιουργία καινοτόμων εφαρμογών ξενάγησης στον αρχαιολογικό χώρο της Αρχαίας Δωδώνης, με στόχο την ενίσχυση της εμπειρίας του επισκέπτη, χρησιμοποιώντας στοιχεία επαυξημένης πραγματικότητας, παιχνιδοποίησης και συστημάτων εντοπισμού ακριβούς θέσης των επισκεπτών «ARDION».

Πρόκειται για ένα σημαντικό έργο που συνδυάζει την τεχνολογική καινοτομία με την πολιτιστική κληρονομιά και ολοκληρώνεται στα τέλη Ιουλίου του 2025. Το έργο με ακρωνύμιο ARDION, ενισχύει τον τρόπο με τον οποίο οι επισκέπτες βιώνουν τον αρχαιολογικό χώρο της Αρχαίας Δωδώνης, μέσα από εφαρμογές επαυξημένης πραγματικότητας, διαδραστικής αφήγησης και τεχνητής νοημοσύνης.Ειδικότερα, το έργο φιλοδοξεί να αποτελέσει ένα ισχυρό εργαλείο κοινωνικής αφύπνισης και πολιτιστικής ενεργοποίησης, ενισχύοντας ουσιαστικά την επισκεψιμότητα του αρχαιολογικού χώρου της Αρχαίας Δωδώνης και ενθαρρύνοντας την επαναλαμβανόμενη παρουσία κοινού μέσα από καινοτόμες, διαδραστικές εμπειρίες ξενάγησης. Παράλληλα, αναδεικνύει με σύγχρονα μέσα την πλούσια πολιτισμική κληρονομιά της περιοχής, δημιουργώντας «γέφυρες» ανάμεσα στον πολιτισμό, τον τουρισμό και τη βιώσιμη τοπική ανάπτυξη.

Οι εφαρμογές που αναπτύχθηκαν μέσα από το έργο, δίνουν τη δυνατότητα στους επισκέπτες να περιηγηθούν στο χώρο μέσω των κινητών τους συσκευών ή tablets, απολαμβάνοντας μια εμπλουτισμένη εμπειρία που θα προσαρμόζεται στις προτιμήσεις, την ηλικία και τα ενδιαφέροντά τους. Για παράδειγμα, ένας μαθητής θα βιώνει μια περισσότερο παιχνιδοποιημένη προσέγγιση, ενώ ένας ενήλικας ενδέχεται να έχει πρόσβαση σε περισσότερες ιστορικές λεπτομέρειες και πολυμεσικό υλικό.

Η εκδήλωση θα είναι ανοιχτή στο κοινό και θα παρουσιαστούν τα καινοτόμα εργαλεία και οι εφαρμογές που αναπτύχθηκαν, ενώ θα πραγματοποιηθούν επιδείξεις, συζητήσεις και βιωματικές ξεναγήσεις με χρήση των ψηφιακών οδηγών.

Το έργο χρηματοδοτείται από τη Δράση «Ερευνώ – Δημιουργώ – Καινοτομώ» του «Ελλάδα 2.0, Ταμείο Ανάκαμψης και Ανθεκτικότητας» και υλοποιείται από μία ισχυρή κοινοπραξία που συνδυάζει την ακαδημαϊκή, ερευνητική και επιχειρηματική εμπειρία:

Ιόνιο Πανεπιστήμιο
Εφορεία Αρχαιοτήτων Ιωαννίνων
Omega Technology
SenseWorks

Ενημερωτική Εκδήλωση - Ανοιχτή Συζήτηση σχετικά με το έργο: «ARDION»
2025-07-04 10:00 - 14:00 | Αρχαιολογικός χώρος Δωδώνης, Δωδώνη, Ιωάννινα, 455 00, Greece
Ενημερωτική εκδήλωση – Ανοιχτή συζήτηση θα πραγματοποιηθεί την Παρασκευή, 4 Ιουλίου 2025 στον Αρχαιολογικό χώρο της Δωδώνης, στο πλαίσιο του έργου : Ανάπτυξη πλατφόρμας για την δημιουργία καινοτόμων εφαρμογών ξενάγησης στον αρχαιολογικό χώρο της Αρχαίας Δωδώνης, με στόχο την ενίσχυση της εμπειρίας του επισκέπτη, χρησιμοποιώντας στοιχεία επαυξημένης πραγματικότητας, παιχνιδοποίησης και συστημάτων εντοπισμού ακριβούς θέσης των επισκεπτών «ARDION». Πρόκειται για ένα σημαντικό έργο που συνδυάζει την τεχνολογική καινοτομία με την πολιτιστική κληρονομιά και ολοκληρώνεται στα τέλη Ιουλίου του 2025. Το έργο με ακρωνύμιο ARDION, ενισχύει τον τρόπο με τον οποίο οι επισκέπτες βιώνουν τον αρχαιολογικό χώρο της Αρχαίας Δωδώνης, μέσα από εφαρμογές επαυξημένης πραγματικότητας, διαδραστικής αφήγησης και τεχνητής νοημοσύνης.

Ειδικότερα, το έργο φιλοδοξεί να αποτελέσει ένα ισχυρό εργαλείο κοινωνικής αφύπνισης και πολιτιστικής ενεργοποίησης, ενισχύοντας ουσιαστικά την επισκεψιμότητα του αρχαιολογικού χώρου της Αρχαίας Δωδώνης και ενθαρρύνοντας την επαναλαμβανόμενη παρουσία κοινού μέσα από καινοτόμες, διαδραστικές εμπειρίες ξενάγησης. Παράλληλα, αναδεικνύει με σύγχρονα μέσα την πλούσια πολιτισμική κληρονομιά της περιοχής, δημιουργώντας «γέφυρες» ανάμεσα στον πολιτισμό, τον τουρισμό και τη βιώσιμη τοπική ανάπτυξη.

Οι εφαρμογές που αναπτύχθηκαν μέσα από το έργο, δίνουν τη δυνατότητα στους επισκέπτες να περιηγηθούν στο χώρο μέσω των κινητών τους συσκευών ή tablets, απολαμβάνοντας μια εμπλουτισμένη εμπειρία που θα προσαρμόζεται στις προτιμήσεις, την ηλικία και τα ενδιαφέροντά τους. Για παράδειγμα, ένας μαθητής θα βιώνει μια περισσότερο παιχνιδοποιημένη προσέγγιση, ενώ ένας ενήλικας ενδέχεται να έχει πρόσβαση σε περισσότερες ιστορικές λεπτομέρειες και πολυμεσικό υλικό. Η εκδήλωση θα είναι ανοιχτή στο κοινό και θα παρουσιαστούν τα καινοτόμα εργαλεία και οι εφαρμογές που αναπτύχθηκαν, ενώ θα πραγματοποιηθούν επιδείξεις, συζητήσεις και βιωματικές ξεναγήσεις με χρήση των ψηφιακών οδηγών.

Το έργο χρηματοδοτείται από τη Δράση «Ερευνώ – Δημιουργώ – Καινοτομώ» του «Ελλάδα 2.0, Ταμείο Ανάκαμψης και Ανθεκτικότητας» και υλοποιείται από μία ισχυρή κοινοπραξία που συνδυάζει την ακαδημαϊκή, ερευνητική και επιχειρηματική εμπειρία:

Ιόνιο Πανεπιστήμιο
Εφορεία Αρχαιοτήτων Ιωαννίνων
Omega Technology
SenseWorks

Παγκόσμια Ημέρα Ηπατίτιδας 2025
2025-07-28 | Epirus
Ημερομηνία – ορόσημο για την πρόληψη και ευαισθητοποίηση για τις Ιογενείς Ηπατίτιδες, αποτελεί η 28η Ιουλίου, η οποία έχει οριστεί ως Παγκόσμια Ημέρα Ηπατίτιδας / World Hepatitis Day. Με κεντρικό σύνθημα «Μίλα. Μάθε. Εξετάσου. Προστάτεψε.», η Ελληνική Εταιρεία Μελέτης Ήπατος – Ε.Ε.Μ.Η. (https://eemh.gr/), συνεχίζει και φέτος την προσπάθεια για τη συστράτευση όλων των εμπλεκόμενων φορέων και την ευαισθητοποίηση της κοινωνίας για την πρόληψη της μετάδοσης των Ιογενών Ηπατιτίδων, τη βελτίωση της περίθαλψης και της ποιότητας ζωής, καθώς και τη διαφύλαξη των δικαιωμάτων των προσβεβλημένων ατόμων. Στόχος, η εξάλειψη των χρόνιων Ιογενών Ηπατιτίδων να αποτελέσει προτεραιότητα! Εξάλλου, η Παγκόσμια Καμπάνια για το 2025, εστιάζει στην κατάργηση εμποδίων – οικονομικών, κοινωνικών, συστημικών – που εμποδίζουν την έγκαιρη διάγνωση και πρόσβαση σε θεραπεία. Παρά την πρόοδο στον εμβολιασμό για την ηπατίτιδα Β και τις πλέον ιάσιμες θεραπείες για την ηπατίτιδα C, το πρόβλημα παραμένει «αόρατο» για χιλιάδες ασθενείς. Η σιωπή γύρω από τη νόσο, το στίγμα, αλλά και η άγνοια των συμπτωμάτων, δυσχεραίνουν την πρόληψη.

19ο Πανελλήνιο Συνέδριο Επιληψίας
2025-09-25 00:00 - 2025-09-28 23:59 | Ξενοδοχείο AQUILA Atlantis Hotel, Igeias 2, Iraklio, Ηράκλειο, Κρήτη, 712 02, Greece
ΧΑΙΡΕΤΙΣΜΟΣ ΠΡΟΕΔΡΟΥ
Αγαπητοί συνάδελφοι και φίλοι,

Με ιδιαίτερη χαρά, σας προσκαλούμε στο 19ο Πανελλήνιο Συνέδριο Επιληψίας που διοργανώνεται από τον Πανελλήνιο Επιστημονικό Σύλλογο κατά της Επιληψίας (Π.Ε.Σ.Ε.). Το Συνέδριο, το οποίο έχει καταστεί θεσμός, θα λάβει χώρα από 25 έως 28 Σεπτεμβρίου 2025 στο Ξενοδοχείο Aquila Atlantis, στο Ηράκλειο Κρήτης. Μια πόλη, με μακραίωνη ιστορία, σταυροδρόμι τριών ηπείρων και των θαλάσσιων δρόμων της Μεσογείου. Γενέτειρα του πρώτου Ευρωπαϊκού Πολιτισμού, του Μινωικού.

O Π.Ε.Σ.Ε. μέσα από τις προσπάθειές του, επιδιώκει να συμβάλλει ενεργά στην αναβάθμιση της γνώσης για την επιληψία. Το 19ο Πανελλήνιο Συνέδριο Επιληψίας έχει στόχο την συνεχιζόμενη εκπαίδευση και την προβολή των νεότερων δεδομένων στην έρευνα και τη διαχείριση των ατόμων με επιληψία.

Επιπλέον, μέσω του Συνεδρίου, θα δοθεί η δυνατότητα στους συνέδρους να συναντηθούν και να δικτυωθούν με επιστήμονες από την Ελλάδα και κορυφαίους επιληπτολόγους από το εξωτερικό, οι οποίοι θα κληθούν να μεταφέρουν τις γνώσεις και την εμπειρία τους μέσα από ενδιαφέρουσες διαλέξεις, ποικιλόμορφα στρογγυλά τραπέζια, αντιπαραθέσεις και παρουσιάσεις περιστατικών, δίνοντας έναυσμα για δημιουργικό διάλογο σε επίκαιρα θέματα.
Στόχος, η συγκρότηση ενός ενδιαφέροντος και υψηλού επιπέδου Επιστημονικού Προγράμματος, μέσω του οποίου οι συμμετέχοντες θα έχουν τη δυνατότητα να ενημερωθούν για τις τελευταίες εξελίξεις σχετικά με την Επιληψία και τα συναφή επιληπτικά σύνδρομα. Η συμβολή και η ενεργός συμμετοχή σας αποτελούν κύρια συστατικά της επίτευξης των στόχων του Συνεδρίου μας.

Εκ μέρους της Οργανωτικής Επιτροπής
Αθανάσιος Κοβάνης
Πρόεδρος Π.Ε.Σ.Ε.

Περισσότερες πληροφορίες στην επίσημη ιστοσελίδα του Συνεδρίου: https://epilepsycongress.gr/

Καμπάνια ευαισθητοποίησης για τον ηπατοκυτταρικό Καρκίνο
2025-10-01 - 2025-10-31 | Epirus
Στόχευσε στην πρόληψη. Μείωσε τον κίνδυνο. Με αυτό το σύνθημα, η Ελληνική Εταιρεία Μελέτης Ήπατος προχωρά, όπως κάθε χρόνο, σε καμπάνια ενημέρωσης και ευαισθητοποίησης για τον Ηπατοκυτταρικό Καρκίνο ή Καρκίνο του Ήπατος.
Αφορμή, ο Οκτώβριος, μήνας ευαισθητοποίησης για τον ΗΚΚ, ο οποίος αποτελεί σήμερα σε παγκόσμια κλίμακα τον έβδομο συχνότερο καρκίνο και τη δεύτερη αιτία θανάτου από καρκίνο. Στόχος της πρωτοβουλίας της Ε.Ε.Μ.Η., είναι η, όσο το δυνατόν, ευρύτερη ενημέρωση της κοινωνίας για την πρόληψη και την έγκαιρη διάγνωση της συγκεκριμένης νόσου, που μπορούν να οδηγήσουν τους ασθενείς σε θεραπευτικές παρεμβάσεις, που οδηγούν μέχρι και στην ίαση αυτού του εξαιρετικά επικίνδυνου νεοπλάσματος.
H πρόληψη μέσα από συγκεκριμένες εξετάσεις, η έγκυρη ενημέρωση για τους παράγοντες κινδύνου, ο ορθός τρόπος ζωής και η τακτική επικοινωνία με τον θεράποντα ιατρό αποτελούν διαχρονικά την κατάλληλη «ασπίδα» προστασίας απέναντι και στον καρκίνο του ήπατος. Εξάλλου, κατά τα τελευταία χρόνια, έχει γίνει μεγάλη πρόοδος σε διαγνωστικό όσο και σε θεραπευτικό επίπεδο.

Διεθνής Ημέρα Ημέρα PFIC
2025-10-05 | Epirus
Η Ελληνική Εταιρεία Μελέτης Ήπατος (ΕΕΜΗ) τιμά στις 5 Οκτωβρίου 2025 την Παγκόσμια Ημέρα PFIC, αφιερωμένη στην ενημέρωση και ευαισθητοποίηση του κοινού για την Προϊούσα Οικογενή Ενδοηπατική Χολόσταση (PFIC), μια ομάδα σπάνιων ηπατικών νοσημάτων που προκαλούνται από “ελαττώματα” στη σύνθεση/σχηματισμό της χολής και εμφανίζονται συνήθως στην πρώιμη παιδική ηλικία.
Με την ευγενική υποστήριξη της εταιρείας: INTEGRIS PHARMA

2η Πανελλήνια Επιστημονική Συνάντηση για τα Κανναβινοειδή
2025-11-22 | Αμφιθέατρο “Γ. Κοτζιάς” (Κτίριο 15), Ιατρική Σχολή Αθηνών, Μικράς Ασίας 75, Αθήνα, Γουδή, 11527, Greece

1ο Επιστημονικό Συμπόσιο Ψυχιατρικής
2025-11-27 - 2025-11-30 | Grand Serai Congress & Spa, Ioannina, Λεωφ. Δωδώνης 33, Ιωάννινα, 45221, Greece

Εκπαιδευτικό Σεμινάριο «Ανάπτυξη κλινικών περιπτώσεων θρόμβωσης και λήψη θεραπευτικών αποφάσεων»
2026-01-16 16:00 - 2026-01-17 09:00 | Αμφιθέατρο ΜΑ1, Τμήμα Ιατρικής, Πανεπιστήμιο Θεσσαλίας, Βιόπολις, Λάρισα, Πανεπιστημίου 3, Λάρισα, Βιόπολις, 41500, Greece
Χαιρετισμός
Με χαρά σας ανακοινώνουμε τη διεξαγωγή του Εκπαιδευτικού Σεμιναρίου υπό τον τίτλο: «Ανάπτυξη κλινικών περιπτώσεων θρόμβωσης και λήψη θεραπευτικών αποφάσεων».
To Εκπαιδευτικό Σεμινάριο θα πραγματοποιηθεί την Παρασκευή, 16 και το Σάββατο 17 Ιανουαρίου 2026, στο Αμφιθέατρο ΜΑ1 (Τμήμα Ιατρικής, Πανεπιστήμιο Θεσσαλίας, Βιόπολις) στη Λάρισα και διοργανώνεται από το Πρόγραμμα Μεταπτυχιακών Σπουδών «Θρόμβωση και Αντιθρομβωτική Αγωγή» του Τμήματος Ιατρικής της Σχολής Επιστημών Υγείας του Πανεπιστημίου Θεσσαλίας.
Αποστολή του ΠΜΣ είναι να καλλιεργεί και να προάγει με την ακαδημαϊκή και εφαρμοσμένη διδασκαλία και έρευνα, την υψηλού επιπέδου εκπαίδευση ερευνητών και επαγγελματιών υγείας στον προληπτικό έλεγχο, τη διάγνωση και θεραπεία της θρόμβωσης, αλλά και στην ενδελεχή γνώση των διάφορων αντιθρομβωτικών φαρμάκων, στη χρήση τους και στην αντιμετώπιση των επιπλοκών τους.
Κατά τη διάρκεια του Εκπαιδευτικού Σεμιναρίου θα γίνει ανακεφαλαίωση των καταστάσεων που προκαλούν θρόμβωση και του βέλτιστου τρόπου αντιμετώπισής τους.
Το Σεμινάριο απευθύνεται σε όλους τους επαγγελματίες υγείας και η εγγραφή είναι δωρεάν.
Με εκτίμηση,
Ο Διευθυντής του ΠΜΣ
Μιλτιάδης Ματσάγκας
Καθηγητής Αγγειοχειρουργικής
Πανεπιστημίου Θεσσαλίας

Ioannina Courses in Pathology 2026
2026-02-27 08:00 - 2026-03-01 17:00 | Hotel Epirus Palace, Ioannina, 7 χλμ Ε.Ο. Ιωαννίνων, Athinas, Ioannina, Epirus, 452 21, Greece

4ο Εκπαιδευτικό Σεμινάριο: «Χειρουργική Ογκολογία Πεπτικού & Μεταμοσχεύσεις: Θεραπευτικές εξελίξεις και σύγχρονες τεχνικές»
2026-03-13 - 2026-03-15 | Εθνική Πινακοθήκη – Μουσείο Αλέξανδρου Σούτσου, Αθήνα, Λεωφ. Βασιλέως Κωνσταντίνου 50, Αθήνα, 115 25, Greece
ΧΑΙΡΕΤΙΣΜΟΣ
Αγαπητοί συνάδελφοι και φίλοι,
Με ιδιαίτερη χαρά σας καλωσορίζουμε στο 4ο Εκπαιδευτικό Σεμινάριο, υπό τον τίτλο: «Χειρουργική Ογκολογία Πεπτικού & Μεταμοσχεύσεις: Θεραπευτικές εξελίξεις και σύγχρονες τεχνικές», που διοργανώνει το Ινστιτούτο Μελέτης Νεοπλασμάτων Πεπτικού (Ι.Μ.ΝΕ.ΠΕ.), σε συνεργασία με τη Χειρουργική Κλινική Μεταμόσχευσης Ήπατος και Χειρουργικής Ηπατοπαθών του ΕΚΠΑ.
Μετά τις επιτυχημένες επιστημονικές εκδηλώσεις των τελευταίων ετών, η διοργάνωσή μας μεγαλώνει και εξελίσσεται.
Το 4ο Εκπαιδευτικό Σεμινάριο, θα πραγματοποιηθεί από τις 13 έως τις 15 Μαρτίου 2026, στην Εθνική Πινακοθήκη – Μουσείο Αλέξανδρου Σούτσου, στην Αθήνα. Σκοπός του είναι να αναδείξει τις σύγχρονες τάσεις, τις προκλήσεις και τις θεραπευτικές δυνατότητες στους ταχέως εξελισσόμενους τομείς της Χειρουργικής Ογκολογίας του Πεπτικού και των Μεταμοσχεύσεων.
Η παρουσία διακεκριμένων Ελλήνων και ξένων επιστημόνων διεθνούς κύρους, εγγυάται την υψηλή επιστημονική στάθμη και τη διεπιστημονική προσέγγιση που απαιτούν τα σύνθετα περιστατικά της σύγχρονης ιατρικής πράξης. Οι εξελίξεις των τελευταίων ετών είναι καταιγιστικές: νέα θεραπευτικά σχήματα, ελάχιστα επεμβατικές τεχνικές, εξατομικευμένη ιατρική, αλλά και ραγδαία είσοδος της τεχνολογίας στη χειρουργική.
Αποκορύφωμα αυτής της πορείας, αποτελεί η πρώτη μεταμόσχευση ήπατος από ζώντα δότη με χρήση ρομποτικού συστήματος σε δημόσιο νοσοκομείο στη χώρα μας, η οποία αποτελεί ορόσημο για την ελληνική μεταμοσχευτική και χειρουργική κοινότητα, αλλά και απόδειξη ότι πρωτοπορούμε διεθνώς! Η Επιστημονική και Οργανωτική Επιτροπή εργάζεται εντατικά για τη διαμόρφωση ενός προγράμματος υψηλού επιπέδου, με θεματολογία που να αντανακλά τις τρέχουσες επιστημονικές ανάγκες και κλινικές προκλήσεις.
Σας προσκαλούμε να συμμετάσχετε ενεργά στο 4ο Εκπαιδευτικό Σεμινάριο: «Χειρουργική Ογκολογία Πεπτικού & Μεταμοσχεύσεις: Θεραπευτικές εξελίξεις και σύγχρονες τεχνικές», με σκοπό τη συνεχή εκπαίδευση, την ανταλλαγή εμπειριών και την επιστημονική πρόοδο προς όφελος των ασθενών μας.
Με εκτίμηση,

Γεώργιος Σωτηρόπουλος
Ιωάννης Ελευσινιώτης

Καθηγητής Χειρουργικής και Μεταμοσχεύσεων Διευθυντής Χειρουργικής Κλινικής Μεταμόσχευσης Ήπατος και Χειρουργικής ΗπατοπαθώνΕθνικό και Καποδιστριακό Πανεπιστήμιο Αθηνών
Καθηγητής Παθολογίας – Ηπατολογίας Εθνικό και Καποδιστριακό Πανεπιστήμιο Αθηνών Πρόεδρος Ι.Μ.ΝΕ.ΠΕ

ΑΙΧΜΕΣ ΣΤΗΝ ΗΠΑΤΟΛΟΓΙΑ
2026-04-04 | Αμφιθέατρο του Γενικού Νοσοκομείου Αθηνών, Βασιλίσσης Σοφίας 114, Αθήνα, 115 27, Greece

3ο Πανελλήνιο Συνέδριο Ποδολογίας και Αισθητικής Άκρων
2026-05-08 - 2026-05-10 | Grand Hotel Palace, Μοναστηρίου 305, Θεσσαλονίκη, 54628, Greece

Paros Epilepsy: "Direct Cortical Stimulation during SEEG"
2026-05-11 - 2026-05-15 | Paros Agnanti Hotel, Greece, Krios Beach, Paros, 844 00, Greece
Welcome words
Dear Colleagues and Friends, Following the very successful first edition of the Paros meeting on anatomo-clinical correlations in epilepsy surgery, we are delighted to announce the second edition, which will take place in May 11-15, 2026. This new edition will focus on SEEG-based direct electrical brain stimulation, aiming to create a comprehensive and complementary reference resource for the global epilepsy community in the years to come. To achieve this, 50 internationally renowned experts from leading epilepsy centers across 20 countries and 5 continents will contribute to this unique initiative. It is jointly supported by the International League Against Epilepsy (ILAE), EpiCARE, and the educational journal Epileptic Disorders, which will publish the resulting systematic reviews. The first edition in 2024 attracted close to 350 registered participants, both in-person and online, from 35 countries. This event offers an exceptional opportunity to engage with the international epilepsy community and brings together leading experts for five days of high-level scientific exchange in a truly exceptional setting—the magnificent island of Paros, in the Greek Cyclades. Once again, this meeting is made possible thanks to the generous support of the Greek League Against Epilepsy. We anticipate a memorable and intellectually stimulating gathering that will serve as a milestone in the field of SEEG and epilepsy surgery. We sincerely hope to see you there, The Organizing Committee Alexis Arzimanoglou Sandor Beniczky Philippe Kahane Vasilis Kimiskidis Philippe Ryvlin
Endorsed by

15ο Πανελλήνιο Συνέδριο Αλγολογίας
2026-05-28 - 2026-05-31 | Mediterranean Village, Olympus Riviera, Παραλία, Κατερίνη, Πιερία, 601 00, Greece

10ο Πανελλήνιο Συνέδριο «Η Μοριακή Ιατρική από το Εργαστήριο στην Πράξη: Προκλήσεις και Ερωτήματα Χ»
2026-06-25 - 2026-06-27 | Αίγλη Ζαππείου, Κήπος, Αθήνα, 105 57, Greece
